N  á  v r  h         k o m  u  n  i k é

	Vláda Slovenskej republiky prerokovala materiál „Správu o lesnom hospodárstve v SR 2001 („Zelená správa“), predložený ministrom pôdohospodárstva.

	Pri jej vypracovaní MP SR vychádzalo z analytických poznatkov celkovej finančno-ekonomickej situácii v lesnom hospodárstve SR v roku 2000 s predpokladom vývoja v roku 2001 a výhľadom na rok 2002, ďalej  z cieľov  „Programu rozvoja lesného hospodárstva do roku 2010“ a zo zámerov „Koncepcie lesníckej politiky do roku 2005“  ako aj zabezpečenia  cieľov „Programového vyhlásenia vlády SR na obdobie rokov 1998 až 2002“.

	V „Zelenej správe“ sa hodnotí súčasný stav lesného hospodárstva na Slovensku a dosiahnuté hospodárske výsledky v kontexte so stavom a vývojom makroekonomického prostredia národného hospodárstva SR.

	Na základe výsledkov analýzy doterajšieho vývoja lesného hospodárstva a lesníctva na Slovensku sa navrhujú v časti C. východiská pre rozpočet v roku 2002 a v časti D. hlavné smery rozvoja lesného hospodárstva v roku 2002 v oblasti legislatívy, obhospodarovania a ochrany lesov, ekonomike a financovaní lesného hospodárstva, informatike a zamestnávateľskej a sociálnej politike.